section_heading: Bordeli
paragraph_text: Zidne slike u bordelu također su bile u funkciji samog objekta. Iznad vrata svake sobice nalazila se ploča (titulus) s imenom prostitutke i njenom cijenom; na drugoj strani ploče bio je natpis occupata (= "zauzeta"), i ta se strana okretala prema vani kad je djevojka bila zaposlena s nekim klijentom. Plaut možda opisuje skromniju kuću kad kaže: "na vratima mora napisati da je zauzeta".<ref>Plaut, Magarci, IV, 1, 15. Unutar prostorije obično se nalazila brončana svjetiljka ili, u neuglednijim bordelima, glinena, te neka vrsta prostirke ili poljske postelje, prekrivene pokrivačem, koji je ponekad mogao poslužiti i kao zastor.<ref>Petronije, Satirikon, 7. Cijene zabilježene na natpisima u Pompejima kreću se od 2 do 20 asa, pri čemu je as bio brončani ili bakreni novčić relativno male vrijednosti.